REKKAVEOD OÜ - Gasoline engine repair - Engine repair - Repair - Service centres, maintenance - Infocatalog - auto24.ee
Main » Infocatalog » Service centres, maintenance » Repair » Engine repair » Gasoline engine repair » REKKAVEOD OÜ Brief van Lynette Beer | Solidariteit Helpende Hand
Brief van Lynette Beer
Geplaas op 11 September 2018
Aan die leser, ek is Lynette Beer, met ‘n passie vir my werk by Seeds of Inspiration en ook vir HelpHetta. Dankie dat jy vandag ‘n stukkie uit my pen lees.
Ek is een van die gelukkiges wat my drome daagliks kan uitleef as motiveringsspreker en direkteur van my eie maatskappy, Seeds of Inspiration. Ek streef daarna om mense te help om te ontdek wie hulle is en hoe om hul drome te verwesenlik. Deur werkswinkels, vrouekampe en ander optredes leer ek mense hoe hul hulself en ander beter kan verstaan, en ek motiveer elkeen wat my pad kruis om ‘n lewe van uitnemendheid te hê. Kinders lê my ook na aan die hart en daarom is ek mede-eienaar van EQ4Kids, ‘n program wat landswyd emosionele intelligensie by 3 tot 18 jariges bevorder.
Die HelpHetta-projek spreek direk tot my hart aangesien ek ook nie kinderjare van weelde en oorvloed gehad het nie. Ek onthou hoe ek kaalvoet atletiek moes doen omdat daar nie geld was vir ‘n luukse soos atletiekskoene nie. Destyds al het ek besluit dat my omstandighede nie gaan bepaal wie ek is en wat ek in die lewe kan bereik nie.
Ek het geweet ek is geroep tot meer, geweet ek moet mense se lewens verander. Die pad van die dogtertjie wat Vrydaemiddae met ‘n swaar skinkbord moes loop en koeks
isters verkoop tot waar ek vandag is was nie maklik nie. Dit het baie harde werk, opofferings en deursettingsvermoë geverg.
Langs die harde pad was daar egter kort-kort mense-engele wat hand uit gesteek het en my gehelp het. Wat seker gemaak het ek bly op die spoor, wat fisies en psigies daar was vir my, soms net met raad, ander kere met goed wat broodnodig was. Vir hulle sal ek altyd dankbaar bly en daarom is dit vir my ‘n voorreg om deel van die HelpHetta-projek te wees. Ek glo dat elkeen uniek geskape is met ‘n doel en dat ons moet help sodat hierdie meisies, elkeen met soveel potensiaal, nie deur omstandighede gekortwiek word nie.
Hannes Noëth gesêls #UitDieKantoor oor Helpende Hand se grootste uitdagings
Streeknuus: Motorfietsryers maak harte oop vir liefdadigheid
Taknuus: Helpende Hand benodig komberse voor dié winter
Huis Davidtsz ontruim weens stakings
← ’n Pot vol koue water… kan ons toelaat dat nog ’n Afrikaanse kind honger gaan slaap?
Oud-rugbyspeler pak lang pad vir beste vriend, kinderhuise en hoop →